Title: พระราชบัญญัติมาตราชั่งตวงวัดแก้ไขเพิ่มเติม พ.ศ. 2476

พระราชบัญญัติ

พระราชบัญญัติ
มาตราชั่งตวงวัดแก้ไขเพิ่มเติม
พุทธศักราช ๒๔๗๖

ประชาธิปก ป.ร.

                   พระบาทสมเด็จพระปรมินทรมหาประชาธิปก
พระปกเกล้าเจ้าอยู่หัว มีพระบรม
ราชโองการโปรดเกล้า ฯ ให้ประกาศว่า

                   โดยที่คณะรัฐมนตรีถวายคำปรึกษาว่า
สมควรแก้ไขเพิ่มเติมบทบัญญัติในพระ
ราชบัญญัติมาตราชั่งตวงวัด พุทธศักราช ๒๔๖๖ ในเรื่องคำบัญญัติศัพท์
และอักษรเกี่ยวกับจำนวนหน่วยตามกฎหมายแห่งดลภาคและโวลูม

                   จึงทรงพระกรุณาโปรดเกล้า
ฯ ให้ตราพระราชบัญญัติขึ้นไว้โดยคำแนะนำและ
ยินยอมของคณะรัฐมนตรี ดังต่อไปนี้

                   มาตรา ๑  พระราชบัญญัตินี้ให้เรียกว่า พระราชบัญญัติมาตราชั่งตวงวัดแก้ไข
เพิ่มเติม พุทธศักราช ๒๔๗๖

                   มาตรา ๒*
ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้น
ไป
                   *[รก.๒๔๗๖/-/๒๔๖/๒๘
พฤษภาคม ๒๔๗๖]

                   มาตรา ๓  ตั้งแต่วันใช้พระราชบัญญัตินี้สืบไป ให้ยกเลิกคำบัญญัติศัพท์และ
อักษรเกี่ยวกับจำนวนหน่วยตามกฎหมายแห่งดลภาคและโวลูมในบรรดากฎหมาย กฎ และข้อ
บังคับอื่น ๆ ซึ่งขัดแย้งกับบทแห่งพระราชบัญญัตินี้

                   มาตรา ๔  ให้ยกเลิกความในมาตรา ๑๐
แห่งพระราชบัญญัติมาตราชั่ง ตวง วัด 
พุทธศักราช ๒๔๖๖ และใช้ความต่อไปนี้แทน
                   มาตรา ๑๐  มูลจำนวนหน่วยแห่งดลภาค (Surface) นั้นให้เป็นตารางเหลี่ยม
มีด้านกว้างยาวด้านละหนึ่งเมตรและเรียกว่า ตารางเมตร
                   ให้จำนวนหน่วยตามกฎหมายแห่งดลภาคเป็นดังต่อไปนี้

๑. วิธีเมตริก

                    นาม                                  อัตรา                               อักษรย่อ

                    ตารางกิโลเมตร       
=    
ล้านตารางเมตร                            กม.๒
                   ตารางเฮกโตเมตร     =     หมื่นตารางเมตร                           ฮม.๒
หรือเฮกตาร์
                   ตารางเดคาเมตร      =      
ร้อยตารางเมตร                          ดคม.๒
หรืออาร์
                   ตารางเมตร            
=      
มูลจำนวนหน่วย                         ม.๒
                   ตารางเดซิเมตร       
=      
หนึ่งในร้อยของหนึ่งตารางเมตร  
    ดม.๒
                   ตารางเซนติเมตร     =      
หนึ่งในหมื่นของหนึ่งตารางเมตร  
    ซม.๒
                   ตารางมิลลิเมตร       =     
หนึ่งในล้านของหนึ่งตารางเมตร         มม.๒

๒. วิธีประเพณี

                   นาม                                  อัตรา                                 อักษรย่อ

                    ไร่         ให้เท่ากับ       
พันหกร้อยตารางเมตร                          ร.
                   งาน        
ให้เท่ากับ       
สี่ร้อยตารางเมตร                                 ง.
                   ตารางวา    ให้เท่ากับ       
สี่ตารางเมตร                                            ว.๒

                   มาตรา ๕  ให้ยกเลิกความในมาตรา ๑๑ แห่งพระราชบัญญัติมาตรา
ชั่ง ตวง วัด พุทธศักราช ๒๔๖๖ และใช้ข้อความต่อไปนี้แทน
                   มาตรา ๑๑  มูลจำนวนหน่วยแห่งโวลูมนั้น
ให้เป็นโวลูมที่จุอยู่ในรูปเหลี่ยมลูก
บาศก์ ซึ่งมีด้านกว้างยาวและสูงด้านละหนึ่งเมตร และเรียกว่าลูกบาศก์เมตร
                   ให้จำนวนหน่วยตามกฎหมายแห่งโวลูม
เป็นดังต่อไปนี้

๑. วิธีเมตริก

                    นาม                                 อัตรา                                อักษรย่อ

                   ลูกบาศก์กิโลเมตร       
พันล้านลูกบาศก์เมตร                        กม.๓
                   ลูกบาศก์เฮกโตเมตร     ล้านลูกบาศก์เมตร                            ฮม.๓
                   ลูกบาศก์เดคาเมตร     
พันลูกบาศก์เมตร                              ดคม.๓
                   ลูกบาศก์เมตร            
มูลจำนวนหน่วย                               ม.๓
                   ลูกบาศก์เดซิเมตร      
หนึ่งในพันของหนึ่งลูกบาศก์เมตร           ดม.๓
                   ลูกบาศก์เซนติเมตร    
หนึ่งในล้านของหนึ่งลูกบาศก์เมตร 
          ซม.๓ 
                   ลูกบาศก์มิลลิเมตร    
หนึ่งในพันของหนึ่งลูกบาศก์เมตร             มม.๓ 

                   มาตรา ๖  ให้ยกเลิกความในวรรคสุดท้ายมาตรา ๑๓
แห่งพระราชบัญญัติ
มาตราชั่งตวงวัด พุทธศักราช ๒๔๖๖ และใช้ข้อความต่อไปนี้แทน
                   สำหรับสามัญกิจทั้งปวงอาจถือว่ากิโลลิตรนั้นเทียบเท่ากับลูกบาศก์เมตร
ลิตร
เท่ากับลูกบาศก์เดซิเมตร และมิลลิลิตรเท่ากับลูกบาศก์เซนติเมตร
                   ประกาศมา ณ วันที่
๒๒ พฤษภาคม พุทธศักราช ๒๔๗๖ เป็นปีที่ ๙ ในรัชกาล
ปัจจุบัน

ผู้รับสนองพระบรมราชโองการ
    พระยามโนปกรณนิติธาดา

นายกรัฐมนตรี

                                                                             ปรียนันท์/แก้ไข
                                                                             ๒๒/  ๒ / 
๔๕
                                                                                 A+B(C)